**Studiehefte**

Jordbruksoppgjøret 2025



**VELKOMMEN TIL STUDIEARBEID DEL 1**

**JORDBRUKSOPPGJØRET 2025**

Du sitter nå med del 1 av studiearbeidet i forkant av jordbruksoppgjøret 2025. Studiearbeidet er medlemmenes mulighet til å komme med innspill om hva som skal prioriteres i vårens jordbruksforhandlinger, fremme ideer og muligheter for gjennomføring, og belyse de viktigste sidene ved norsk jordbrukspolitikk. Resultatene av studiearbeidet vil, sammen med innspill fra fylkeslag, interne utvalg og eksterne aktører, samt landsmøtet, danne grunnlag for forhandlingsutvalgets arbeid.

**ÅRETS STUDIEARBEID**

Norsk Bonde- og Småbrukarlag jobber for matproduksjon i et evighetsperspektiv, med et mangfold av produsenter som utnytter gårdens ressursgrunnlag for å produsere bærekraftig, norsk mat. Hvordan dette ser ut i praksis, er ulikt fra Nord til Sør. Formålet med høstens studiearbeid (del 1) er å utforske hvordan det ideelle jordbruket i Norge ser ut, med utgangspunkt i organisasjonens politikk. Hva produserer vi, og hvor? Hvordan produserer vi denne maten? Hvem produserer den? Hvilke forutsetninger ligger til grunn, hvordan ser systemet rundt bonden ut, hva premieres av tiltak gjennom ulike tilskuddsordninger?

Del to av studiearbeidet gjennomføres som normalt i januar og februar. I del to vil vi be om mer spesifikke innspill, gode argumenter til forhandlingsbordet og prioriteringer.

**HVORDAN GJENNOMFØRE STUDIEARBEIDET**

I dette studieheftet finner dere en rekke spørsmål som skal bistå dere i å utforske hvordan det ideelle jordbruket i deres region ser ut. Dere trenger ikke gå gjennom alle spørsmålene, og kan også velge å ta opp egne problemstillinger. Formålet med studiearbeidet er å lage et veikart for jordbrukspolitikken. Dette arbeidet gjøres i lokallagene. Fylkeslagene oppfordres til å gjennomføre et møte med sine lokallag i forkant av landsmøtet, hvor dere sammen utforsker det ideelle jordbruket i fylket, basert på funnene fra lokallagene.

Under politisk verksted i forbindelse med landsmøtet, tar vi utgangspunkt i hva dere har kommet frem til lokalt, for å gi oss løsningen nasjonalt. Med dette som utgangspunkt, kan vi videre utforske hvordan tilskuddsordningene bør bygges opp og hvilke politiske tiltak vi som organisasjon må prioritere for å komme dit – både i jordbruksforhandlingene og utenom.

Innspill til endringer i eksisterende tilskuddsordninger, og forslag til nye tilskuddsordninger, skal sendes inn på dette skjemaet **innen 7. oktober:** <https://forms.gle/a3sS3nsPqSGRN4sj6>

Svar på resten av studiearbeidet kan sendes i et word-dokument/redigerbart dokument til kristin@smabrukarlaget.no. Innspillet bør fortrinnsvis sendes inn før landsmøtet, og senest 15. desember 2024.

Som en forberedelse til studiearbeidet, oppfordrer vi medlemmene til å sette seg inn i [primærkrav](https://www.smabrukarlaget.no/media/qaxldtnb/nbs-primaerkrav-jf2024.pdf) til JF 2024. Slik vil dere få god oversikt over aktuelle temaer i jordbruksoppgjøret, hva NBS tidligere har foreslått og hvordan kravet utformes.
Oppstartsmøte til høstens studiearbeid gjennomføres 22. august. Opptak av dette vil gjøres tilgjengelig i etterkant på våre nettsider.

Vi oppfordrer lokallagene til å samles i studieringer for å diskutere studiearbeidet i felleskap. Det kan gis tilskudd til flere studieringer i samme lokallag, så lenge de holdes på forskjellig tid/sted. Ringene skal være åpne for alle interesserte, uavhengig av organisasjonstilknytning (se informasjon om studieringstilskudd på neste side).

Lykke til med studiearbeidet!

*Hilsen styret i NBS*

**TILSKUDD TIL KURS OG STUDIERINGER**

Studieforbundet utbetaler 110 kr per kurstime, til kurs/studieringer både med og uten lærer. Studieplan **4123 NBS Jordbruksforhandlinger** har en ramme på 4-16 timer, som kan gi et tilskudd på 440-1760 kr. Det vil si at hvis studieringen bruker for eksempel 8 timer, vil lokallaget den tilhører kunne få utbetalt 880 kr.

Det søkes om tilskudd i studieforbundets kursportal i forkant av kurset, og rapporteres i etterkant. Studietimer som er gjennomført *før* søknad/registrering er sendt, vil ikke kvalifisere til tilskudd.

**Det som skal registreres ved søknad:**
Kursnavn
Studieplan (4123 NBS Jordbruksforhandlinger)
Planlagt start- og sluttdato
Sted (kommune)
Evt. navn på lærer(e)
Planlagt antall kurstimer

**Det som skal registreres i kursrapporten:**
Deltakerne med navn, kjønn, fødselsår og postnummer.
Oppmøteliste med dato, starttidspunkt og tid brukt per samling, samt krysses av for hvem som deltok når.
Det skal også føres opp eventuelle samlede inntekter og kostnader, og dugnadstimer.

Inngang til kursportalen finner du på studieforbundets hjemmeside <https://www.naturogmiljo.no/>, eller du kan gå direkte inn her: <https://tilskudd.studieforbund.no/innlogging>.
Det er innlogging med ID-porten, for eksempel BankID. Første gang lager man seg en bruker som man knytter til lokallaget.

På hjemmesiden finner du også veiledninger med nyttige råd og tips for bruk av kursportalen (<https://www.naturogmiljo.no/tilskudd/ny-kursportal-rad-og-tips>).

Merk at det må ha vært minst fire deltakere på 14 år eller eldre som har deltatt i minst 75% av timene. Alle skal ha kursbevis. Hvis man registrerer e-post på kursdeltakerne i portalen, vil man enkelt kunne sende ut kursbevis med bare et par tastetrykk.

**For fullt tilskudd må kursrapporten være sendt inn senest 3 måneder etter endt kurs/studiering.**

Ved spørsmål kan dere kontakte Studieforbundet på telefon 90593595 eller på e-post post@naturogmiljo.no.

**RESSURSER**

*Oversikt over hvor man kan finne relevant informasjon om de ulike produksjonene i sin kommune/region til skjemaet under.*

**NIBIO**

*Nibio har en rekke ressurser dere kan benytte for å kartlegge blant annet areal, utmarksbeite mm.*

[Utmarksbeite](https://www.nibio.no/tema/landskap/utmarksbeite)

[Beitestatistikk](https://beitestatistikk.nibio.no/)

[Arealressurser i utmark](https://www.nibio.no/tema/landskap/utmarksbeite/arealrekneskap)

[Driftsgranskingene](https://driftsgranskingane.nibio.no/drgr/hovudtabellar/index.php)

**SSB**

*På SSB finner du statstikk om areal, antall gårdsbruk, produksjoner mm.*

[SSBs faktaside om jordbruk](https://www.ssb.no/jord-skog-jakt-og-fiskeri/faktaside/jordbruk)

[Kommunal forvaltning av landbruksarealer](https://www.ssb.no/jord-skog-jakt-og-fiskeri/landbrukseiendommer/statistikk/kommunal-forvaltning-av-landbruksarealer)

Ved å klikke deg gjennom de ulike kildene på faktasiden, finner du mer relevant informasjon i tabeller og nye temasider.

**LANDBRUKSDIREKTORATET**

*På Landbruksdirektoratet sine hjemmesider finner du mange nyttige ressurser.*

[Kart og register](https://www.landbruksdirektoratet.no/nb/jordbruk/kart-og-register)

[Regulering og kvoter](https://www.landbruksdirektoratet.no/nb/jordbruk/regulering-og-kvoter)

[Rapport om tilgang på veterinærer (2023)](https://www.landbruksdirektoratet.no/nb/filarkiv/rapporter/Rapport%20om%20tilgang%20p%C3%A5%20veterinartjenester%20i%20Norge%20%28LMD%2010.03.2023%29.pdf/_/attachment/inline/4d3e7ce1-0d4c-4058-a7b6-f53a2cb1f46b%3Ac63cbd865f46b54d8cbf23a6b7d1578041de7df0/Rapport%20om%20tilgang%20p%C3%A5%20veterinartjenester%20i%20Norge%20%28LMD%2010.03.2023%29.pdf)

**DATA.NORGE.NO**

På data.norge.no kan du laste ned en oversikt over søknad og utbetaling av [produksjons- og avløsertilskudd i 2023](https://data.norge.no/datasets/64e9b230-3022-3a80-b453-afcf8c2b309e). Her kan du finne alle gårdsbruk som har søkt produksjons- og avløsertilskudd i 2023 i din kommune/region, og ev. summere sammen ulike dyreslag, areal osv. En oversikt over hva de ulike feltnavnene betyr (rad 1) finner du lenger ned på linken over, ved å klikke på «mer informasjon om datasettet»:



I kolonne E finner du kommunenummer. Her kan du se en oversikt over [kommunenummer](https://www.kartverket.no/til-lands/fakta-om-norge/norske-fylke-og-kommunar).

**ANDRE RESSURSER**

Andre nyttige nettsider hvor du kan finne relevant informasjon:

Kommunen

Fylkeskommunen

Statsforvalteren

Mattilsynet

Animalia

Samvirkene

Andre slakterier/meierier

NLR

NLT

Det lokale avløserlaget

**JORDBRUKET I DAG OG I FRAMTIDA**

|  |  |
| --- | --- |
| Kommune/region: |  |
| Fylke: |  |

*Skjemaene under er ment som et verktøy for å gi lokallaget oversikt over hvordan dagens situasjon er i forhold til det ideelle jordbruket i framtida, og det er valgfritt å fylle dem inn.*

|  |
| --- |
| OVERSIKT: JORDBRUKET I VÅR REGION |
| I DAG | **IDEELT SETT** |
| Kommunens areal: |  |  |
| Antall innbyggere: |  |  |
| Antall gårdsbruk i drift: |  |  |
| Antall gårdsbruk totalt (inkl. Ute av drift): |  |  |
| Gjennomsnittlig størrelse aktive gårdsbruk (antall dekar): |  |  |
| Dekar dyrka mark: |  |  |
| Tilgjengelig utmarksbeiteareal: |  |  |
| Andel kvinnelige bønder: |  |  |
| Fordeling alder bønder: |  |  |
| Antall slakterier:Inkl. fordeling samvirke/privat/småskala |  |  |
| Antall meierier:Inkl. fordeling samvirke/privat/småskala |  |  |
| Veterinærdekning: |  |  |
| Status tilgang avløser: |  |  |

|  |
| --- |
| OVERSIKT: PRODUKSJONER I VÅR REGION |
| I DAG | **IDEELT SETT:** |
| Antall melkebruk (kyr): |  |  |
| Antall melkekyr: |  |  |
| Gjennomsnittlig besetningsstørrelse melkeku: |  |  |
| Andel av grunnkvote (ku) i regionen som er eid/leid/til salgs: |  |  |
| Antall melkebruk (geit): |  |  |
| Antall melkegeit: |  |  |
| Andel av grunnkvote (geit) i regionen som er eid/leid/til salgs: |  |  |
| Gjennomsnittlig besetningsstørrelse melk: |  |  |
| Antall storfekjøtt-produsenter: |  |  |
| Antall ammekyr: |  |  |
| Gjennomsnittlig besetningsstørrelse ammeku: |  |  |
| Antall sauebruk: |  |  |
| Antall vfs: |  |  |
| Gjennomsnittlig besetningsstørrelse: |  |  |
| Antall geitebruk (ammegeit): |  |  |
| Antall ammegeit: |  |  |
| Gjennomsnittlig besetningsstørrelse: |  |  |
| Antall svineprodusenter: |  |  |
| Antall svin:*Avl/slakt* |  |  |
| Gjennomsnittlig besetningsstørrelse: |  |  |
| Antall fjørfeprodusenter: |  |  |
| Gjennomsnittlig besetningsstørrelse: |  |  |
| Antall kornprodusenter: |  |  |
| Gjennomsnittlig bruksstørrelse: |  |  |
| Antall grønnsaksprodusenter: |  |  |
| Hva produseres: |  |  |
| Antall fruktprodusenter: |  |  |
| Hva produseres: |  |  |
| Antall bærprodusenter: |  |  |
| Hva produseres? |  |  |
| Antall potetprodusenter: |  |  |
| Andre produksjoner/annet: |  |  |

**DET IDEELLE JORDBRUKET**

Norsk Bonde- og Småbrukarlag sin jordbrukspolitikk er verdibasert, og bygger blant annet på:

* Respekt for dyra og grunnleggende dyrevelferd.
* At lokale bønder verden over har den beste kunnskap om lokale driftsmåter og agronomi, og at det er slik kunnskap framtidas landbruk må bygge på.
* Solidaritet med naboen og kommende slekter, og internasjonal solidaritet.
* Et mangfoldig jordbruk basert på lokalt ressursgrunnlag.

Landbruket har et grunnleggende forvalteransvar for å holde dyrka jord i hevd. Næringas evne til å forvalte jord, skog og vannressurser på en agronomisk og økologisk forsvarlig måte må utvikles, og dyrka jord må aldri bygges ned som en følge av skiftende økonomiske forhold.

Landbruket har til oppgave å forvalte arealressursene som næringa rår over på en slik måte at:

* Næringa best mulig kan dekke innenlands behov for viktige matvarer av høy kvalitet.
* Ressursgrunnlaget blir holdt ved like og tatt vare på for ettertida. Dyrka og drivverdig jord skal holdes i hevd, og det skal føres et sterkt jordvern.
* Matproduksjon kan foregå i et evighetsperspektiv og med helhetlig bærekraft i sentrum.

Samtidig skal bonden sikres inntektsmuligheter på linje med andre grupper i samfunnet. Sosiale vilkår må styrkes og velferdsordningene må ivareta bonden og hens families behov, og sikre videre rekruttering til næringa. Uten bønder har vi ikke matproduksjon.

**LANDBRUKET I VÅR REGION**

Hvor mange gårdsbruk i drift er det behov for i vår region for å kunne utnytte tilgjengelige ressurser til matproduksjon? Hvor mange flere bønder må rekrutteres til næringen?

I hvor stor grad må dagens produksjoner og besetningsstørrelser endres i vår region? Hvilke produksjoner må økes? Må noen reduseres?

Hvordan må infrastrukturen og systemene rundt bonden i vår region styrkes, for å muliggjøre dette?

**KANALISERINGSPOLITIKK**

Er vår region bedre egnet til enkelte typer produksjoner? Hvilke?

Ved økning i matproduksjonen i vårt område, hvilke produksjoner bør prioriteres? Hvorfor bør disse produksjonene prioriteres?

Hvilke produksjoner må det særlig rekrutteres til, for å sikre en bærekraftig ressursutnyttelse i vår region?

**ØKT SJØLFORSYNING**

*For å nå målet om 50 prosent sjølforsyningsgrad (eller mer), er det behov for økt produksjon av planter til mennesker og dyr.*

Hvilke fôrressurser er tilgjengelig i vår region? Hvordan utnytter vi disse best mulig for å sikre en bærekraftig matproduksjon?

Hvilken rolle spiller kraftfôr i vår region? Hvordan sikrer vi bærekraftig bruk av kraftfôr til husdyr i vår region?

I hvilken grad kan det stimuleres til økt frukt- og grøntproduksjon i vår region?

Hvor er det mulig å produsere mer frukt, grønt, poteter og korn i vår region, og hvordan må denne drifta organiseres for å være sosialt, økonomisk og miljømessig bærekraftig?

**BÆREKRAFT**

Hvilke sosiale tilbud og tjenester trengs for bonden og landbruket i vår region?

Hvilke klima- og miljøutfordringer er mest aktuelle i vår region? Hvilke ordninger under klima- og miljøprogrammet, SMIL og RMP er mest aktuelle i vår region?

Hva slags tilpasning til klima- og miljøendringer må skje i vår region?

Hvordan kan vi løse flaskehalsene i økologisk produksjon? Hvordan kan vi stimulere til økt produksjon (og omsetning) av økologisk korn og grønnsaker?

**INNSPILL TIL TILSKUDD OG ORDNINGER OVER JORDBRUKSAVTALEN**

*I tillegg til spørsmålene over, ønsker vi innspill til tilskudd og ordninger over jordbruksavtalen i del 1 av studiearbeidet. For å gi forhandlingsdelegasjonen tilstrekkelig med tid til å utrede forslag til endringer i eksisterende ordninger og tilskudd, eller å utarbeide forslag til nye ordninger og tilskudd, må disse meldes inn i god tid.*

*Vi skiller mellom ordninger og tilskudd. Tilskudd er økonomisk støtte over jordbruksavtalen, som pristilskudd, distriktstilskudd ol. Eksempler på ordninger er velferdsordningene og RMP.*

**NYE TILSKUDD OG ORDNINGER**

Er det behov for nye *tilskudd* for å nå våre mål for jordbrukspolitikken? Hvilke? Hvordan burde et slikt tilskudd utformes? Vi ber om en så detaljert beskrivelse av nye tilskudd som dere klarer.

Er det behov for nye *ordninger* for å nå våre mål for jordbrukspolitikken? Hvilke? Hvordan burde en slik ordning utformes? Vi ber om en så detaljert beskrivelse av nye ordninger som dere klarer.

Til JF 2024 foreslo NBS et markedshagetilskudd. En av tilbakemeldingene vi fikk var at tilskuddet per i dag ikke var forvaltningsmessig mulig å innføre. Har dere innspill og ideer til hvordan et markedshagetilskudd kan utformes? Formålet med tilskuddet er å treffe mindre grøntprodusenter og stimulere til grøntproduksjon i distriktene. Et markedshagetilskudd vil ha lavere kostnad enn å styrke arealtilskuddet for de første 5 dekarene.

**ENDRINGER I TILSKUDD OG ORDNINGER**

Hvilke større endringer bør gjennomføres i dagens tilskuddsordninger? Dersom dere har innspill til slike endringer, ber vi om at dere redegjør for hvilke(n) tilskuddsordninger det gjelder, hvilke endringer som må gjennomføres og hvorfor.

Er det noen av dagens tilskudd som bør fjernes? Hvilke(n) og hvorfor? Bør tilskuddet erstattes på noen måte?

En der noen av dagens ordninger under jordbruksavtalen som bør fjernes? Hvilke og hvorfor? Bør ordningen erstattes på noen måte?

Å fjerne samordninga har en forventet prislapp på minimum 200 millioner kroner. Skal NBS prioritere dette tiltaket i jordbruksoppgjøret 2025?

Har dere innspill til hvordan prissystemet i jordbruket kan endres for å bedre nå våre mål for jordbrukspolitikken og sikre bonden økt inntekt?

**ANDRE INNSPILL**

Er det et større område, tema eller en produksjon som bør ha særlig fokus i neste års forhandlinger? Hvilke(n), hvordan og hvorfor? Hva bør gjøres?

Har dere andre innspill som krever utredning i forkant av JF2025?

***Svar på disse spørsmålene sendes inn via*** [***dette skjemaet***](https://forms.gle/a3sS3nsPqSGRN4sj6) ***innen 7. oktober.***